Veteranul Harold Terens, membru al Forțelor Aeriene americane, va fi omagiat pe 6 iunie la comemorarea a 80 de ani de la debarcarea în Normandia, operațiunea istorică a aliaților care a schimbat cursul războiului.
Două zile mai târziu, Harold și Jeanne vor face schimb de jurăminte în Carentan-les-Marais, în apropiere de plajele unde mii de soldați au debarcat - și mulți au murit - în acea zi din 1944.
"Este o poveste de dragoste cum nu ați mai auzit până acum", a spus Harold. Pe de altă parte, Jeanne, în vârstă de 96 de ani, susține că este foarte atrasă de Harold. "Este un tip incredibil, îmi place totul la el. Este chipeș și sărută foarte bine".
La scurt timp după ce Terens a împlinit 18 ani, Japonia a bombardat baza navală americană de la Pearl Harbor. La fel ca mulți tineri americani, el a fost dornic să se înroleze.
La vârsta de 20 de ani era expert în codul Morse și se afla la bordul unei nave cu destinația Anglia, unde a fost repartizat la o escadrilă de patru avioane de vânătoare P-47 Thunderbolt. Terens era responsabil de comunicațiile sol-aer ale acestora.
După război, s-a întors în State și s-a căsătorit cu Thelma, soția sa de 70 de ani, cu care a crescut trei copii. Terens a lucrat pentru o multinațională britanică, iar când el și Thelma s-au pensionat, s-au stabilit în Florida.
Moartea ei, în 2018, l-a afectat timp de 3 ani, cât și-a plâns soția. Dar viața i-a oferit un nou început. În 2021, un prieten i-a făcut cunoștință cu Jeanne Swerlin, o femeie carismatică care rămăsese și ea văduvă. Nu a fost dragoste la prima vedere. La prima lor întâlnire, Terens abia se putea uita la Swerlin.
Dar insistența a dat roade. O a doua întâlnire a schimbat totul, iar de atunci nu s-au mai despărțit, potrivit Mediafax.